Diari Oficial de la Generalitat Valenciana


Sumari del DOGV 3753, del 19-05-2000 (2000/3566)

Resolució de 5 de maig de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic especialista de distribució editorial, com a personal funcionari interí.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3753

Data del DOGV
:   19-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3566


Data del document
:   05-05-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu

Resolució de 5 de maig de 2000, del Rectorat de la Universitat Jaume I, per la qual es convoquen proves per a la selecció, pel sistema abreujat, d'un tècnic especialista de distribució editorial, com a personal funcionari interí. [2000/S3566]
  
Vacant el lloc de treball número 10.354 «tècnic especialista de distribució editorial», classificat C16E009, dotat pressupostàriament i inclòs en la relació de llocs de treball del personal d'administració i serveis d'aquesta universitat, i sent precisa la seua cobertura, aquest Rectorat, d'acord amb el disposat en l'article 5 del Text Refós de la Llei de la Funció Pública Valenciana i en ús de les facultats que li confereix la legislació vigent, convoca aquestes proves d'acord amb les següents bases:
  
Primera. Requisits dels aspirants
  
Ser espanyol o nacional d'un estat membre de la Unió Europea o nacional d'aquells estats, als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida al tractat constitutiu de la Comunitat Europea. També podran participar el cònjuge, i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, menors de vint-i-un anys o majors d'aquesta edat vivint al seu càrrec.
  
Tenir fets els 18 anys i no haver arribat a l'edat de jubilació.
  
Estar en possessió del títol de títol de Batxiller, formació professional del segon grau o equivalent, o haver satisfet els drets per a la seua expedició. En el cas de titulacions obtingudes a l'estranger hom haurà d'estar en possessió de la credencial que acredite la seua homologació.
  
No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
No haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Segona. Presentació de les sol·licituds
  
Les sol·licituds, emplenades d'acord amb el model que s'adjunta a l'annex I, junt amb l'expedient acadèmic i currículum, seran presentades al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir del dia següent a la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels serveis de correus: Les instàncies es presentaran en sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.
  
Hi caldrà presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, i serà suficient la declaració jurada de la persona interessada sobre l'autenticitat d'aquests, així com de les dades que figuren a la instància, sense perjudici que en qualsevol moment el tribunal o la Universitat puga requerir als aspirants perquè acrediten la veracitat de les circumstàncies i documents aportats, que hagen estat objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si és procedent, els documents que acrediten el vincle de parentiu i el fet de viure per comptes de o estar a càrrec d'un nacional d'un altre estat amb què tinguen el vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu per comptes d'aquest o està al seu càrrec.
  
Tercera. Objecte i període
  
L'objecte d'aquesta convocatòria és la cobertura temporal del lloc de treball número 10.354 «tècnic especialista de distribució editorial», classificat C16E009, com a funcionari interí. El seu cessament es produirà quan desapareguen les circumstàncies que van donar lloc al seu nomenament, es proveïsca per funcionari de carrera el lloc corresponent, per qualsevol dels procediments establerts en els articles 20 i 21 del Text Refós de la Llei de Funció Pública Valenciana, o s'amortitze.
  
Quarta. Perfil del lloc
  
1. Promoció: elaborar i executar sota la supervisió del director del Servei els plans de promoció dels diferents productes tant per títols, com per matèries i col·leccions.
  
2. Magatzem: portar el control de la recepció i eixida del magatzem dels productes mantenint actualitzat l'estoc.
  
3. Distribució: control i manteniment dels dipòsits a distribuïdors i/o llibreries, actualitzan-los amb les novetats i atenent les comandes i devolucions.
  
4. Venda: atendre les comandes externes del Servei a tota mena de clients, tant particulars com institucions, distribuïdors, llibreries, etc. Facturació i control dels pagaments en les diferents modalitats: contraremborsament, tarja de crèdit, talons, transferències, etc.
  
5. Totes les tasques de contingut similar que es puguen considerar convenients per part de la direcció dels serveis.
  
Cinquena. Proves selectives
  
1ª prova: supòsit-pràctic
  
Consistirà en l'elaboració d'un supòsit pràctic relacionat amb el perfil del lloc de treball. Aquest exercici tindrà caràcter eliminatori. Aquesta prova puntuarà de 0 a 10 punts, caldrà obtenir com a mínim 5 punts per a superar-la.
  
2ª prova: currículum
  
Estudi i valoració del currículum dels candidats. Els mèrits s'avaluaran d'acord amb el barem que figure a l'annex II.
  
A la primera prova s'afegirà el resultat de la baremació dels currículum dels aspirants.
  
El tribunal podrà declarar desert el procediment de selecció en el cas que, valorats els mèrits, el perfil dels candidats millor puntuats no s'ajuste, en la seua totalitat, a les necessitats de contractació.
  
Sisena. Tribunal qualificador
  
L'estructura del tribunal qualificador és la que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan coincidisca en ells alguna circumstància de les previstes als articles 28 i 29 de la Llei 30/1992, de 26 de novembre, de règim jurídic de les administracions publiques i del procediment administratiu comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.
  
El procediment d'actuació del tribunal s'ajustarà en tot moment a allò que dispose la llei 30/1992, de 26 de novembre, de règim jurídic de les administracions públiques i del procediment administratiu comú.
  
Setena. Recursos
  
Aquesta convocatòria, les seues bases i tots els actes administratius que se'n puguen derivar i de les actuacions del tribunal, podran ser impugnats pels interessats en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
Castelló de la Plana, 5 de maig de 2000.- El rector: Fernando Romero Subirón.
  
Annex I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir interinament el lloc de treball ..., convocat per resolució de data ... de ... de 2000.
  
DECLARE que són certes les dades consignades en aquesta i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix em compromet a provar documentalment els mèrits al·legats.
  
La persona interessada,
  
Castelló de la Plana, ?. , de ?de 2000.
  
RECTORAT DE LA UNIVERSITAT JAUME I
  
Annex II
  
Barem
  
Experiència relacionada amb el perfil del lloc de treball: fins a 4 punts.
  
Entrevista: fins a 2 punts
  
Annex III
  
Tribunal titular
  
President: vicerector de Coordinació, Comunicació i Política Lingüística, o persona en qui delegue.
  
Tres vocals en representació de la Universitat Jaume I.
  
Un representant de la Junta de Personal del PAS, a proposta d'aquest òrgan.